
Еуразиялық экономикалық комиссия мен Бангладеш Халық Республикасының Үкіметі арасындағы ынтымақтастық туралы меморандумның жобасы туралы

1. Еуразиялық экономикалық комиссия мен Бангладеш Халық Республикасының Үкіметі арасындағы ынтымақтастық туралы меморандумның жобасы (қоса беріліп отыр) мақұлдансын.
Еуразиялық экономикалық комиссияның Интеграция және макроэкономика жөніндегі Алқа мүшесі (Министр) Т.Д. Валоваяға қол қою туралы келіссөздер барысында қоса беріліп отырған жобаға қағидаттық сипаты жоқ өзгерістер енгізуге рұқсат бере отырып, көрсетілген Меморандумға қол қою тапсырылсын.  
2. Осы Өкім қабылданған күнінен бастап күшіне енеді.


Еуразиялық экономикалық комиссия 
                Алқасының Төрағасы                                                       Т. Саркисян










Жоба

Еуразиялық экономикалық комиссия мен Бангладеш Халық Республикасының Үкіметі арасындағы ынтымақтастық туралы МЕМОРАНДУМ

Бұдан әрі Тараптар деп аталатын Еуразиялық экономикалық комиссия мен Бангладеш Халық Республикасының Үкіметі, 
Еуразиялық экономикалық одаққа мүше мемлекеттер мен Бангладеш Халық Республикасының арасында жан-жақты өзара іс-қимылды дамытудың маңыздылығын тани отырып,
Тараптардың арасында сауда-экономикалық ынтымақтастықтың жаңа перспективаларын ашуға ұмтыла отырып,
теңдік,  ашықтық, тату көршілік және өзара құрмет қағидаттарын негізге ала отырып,
халықаралық құқықтың, Біріккен Ұлттар Ұйымы Жарғысының және Дүниежүзілік сауда ұйымының қағидаттарына бейілділікті растай отырып, 
2014 жылғы 29 мамырдағы Еуразиялық экономикалық одақ туралы шарттың ережелерін негізге ала отырып, 
төмендегілер туралы өзара түсіністікке келді:

1.Тараптардың осы Меморандумның шеңберіндегі ынтымақтастығының мақсаты өзара сауда мен инвестициялардың көлемін арттыру, сауданы дамытуға және инвестициялар тартуға кедергі келтіретін тосқауылдарды жоюға бағытталған шараларды іске асыру үшін, сондай-ақ өзара мүддені білдіретін бағыттар бойынша барынша тығыз ынтымақтастық үшін Еуразиялық экономикалық одаққа мүше мемлекеттер мен Бангладеш Халық Республикасының сауда-экономикалық қатынастарын дамытуға және жан-жақты өзара іс-қимылына жәрдемдесу болып табылады. 
2.Тараптар өздерінің құзыреттері шеңберінде мынадай бағыттар бойынша ынтымақтастықты жүзеге асыруға ниетті:
сауда рәсімдерін оңайлату бойынша шаралар әзірлеу;
Еуразиялық экономикалық одаққа мүше мемлекеттер мен Бангладеш Халық Республикасындағы экономикалық дамуды және макроэкономикалық ахуалды талдау;
техникалық реттеу;
кедендік реттеу; 
санитариялық, ветеринариялық-санитариялық және карантиндік фитосанитариялық шараларды қолдану;
қаржы нарықтары;
көлік;
энергетика саясаты; 
агроөнеркәсіптік кешен;
бәсекелестік саясаты және монополияға қарсы реттеу;
өнеркәсіп;
зияткерлік меншік;
қызметтер көрсету саудасы және инвестициялар;
тұтынушылар құқықтарын қорғау;
кәсіпкерлікті дамыту;
ақпараттандыру, ақпараттық-коммуникациялық технологиялар;
мемлекеттік сатып алу;
еңбек миграциясы;
өзара мүддені білдіретін өзге де экономикалық бағыттар.
Еуразиялық экономикалық одаққа мүше мемлекеттер мен Еуразиялық экономикалық комиссияның бірлескен құзыретіне жататын салалардағы ынтымақтастық Еуразиялық экономикалық одақтың мүдделі мүше мемлекеттерімен келісім бойынша жүзеге асырылатын болады.
3.Осы Меморандумды іске асыру шеңберіндегі ынтымақтастықты ұйымдастыру мақсатында Тараптар Еуразиялық экономикалық комиссия мен Бангладеш Халық Республикасының Үкіметі арасындағы өзара іс-қимыл бойынша жұмыс тобын қалыптастырады.
Жұмыс тобының қызметін басқаруды әрқайсысын тиісті Тарап тағайындайтын екі тең төраға бірлесіп жүзеге асыратын болады.
Жұмыс тобының отырысына Еуразиялық экономикалық одаққа мүше мемлекеттердің мемлекеттік билік органдарының өкілдері шақырылады.
Жұмыс тобының отырыстары қажеттілігіне қарай өткізіледі.
Жұмыс тобының отырыстарын өткізу күні мен орнын, жұмыс тобының құрамын және отырыстардың күн тәртібін жұмыс тобының тең төрағалары айқындайтын болады. Жұмыс тобы отырыстарының нәтижелері құжатпен ресімделеді.
Жұмыс тобының отырыстарын өткізуді ұйымдастырушылық және техникалық қамтамасыз етуді қабылдаушы Тарап жүзеге асыратын болады.
4.Тараптар осы Меморандумды іске асыру шеңберінде: 
өзара саудаға әсер ететін шаралар туралы ақпаратпен және құжаттармен алмасу және Еуразиялық экономикалық одаққа мүше мемлекеттер мен Бангладеш Халық Республикасының арасындағы сауда-экономикалық қатынастарға қатысты мәселелерді  және өзара мүддені білдіретін басқа да мәселелерд талқылау;
Еуразиялық экономикалық одаққа мүше мемлекеттер мен Бангладеш Халық Республикасының арасындағы сауда ағындарының серпіні туралы статистикалық ақпаратпен алмасу;
өзара мүддені білдіретін мәселелер бойынша талдамалық және басқа да шолулар дайындау;
бизнес бірлестіктері мен қауымдастықтарды қоса алғанда, Еуразиялық экономикалық одаққа мүше мемлекеттер мен Бангладеш Халық Республикасы бизнес-қоғамдастықтарының ынтымақтастығына жәрдемдесу мақсатында ұсынымдар, сондай-ақ қажет болған кезде ынтымақтастықтың бірлескен жоспарлары мен бағдарламаларын әзірлеу арқылы өзара іс-қимыл жасайды.
5.Тараптар Еуразиялық экономикалық комиссия Алқасының мүшелері мен Бангладеш Халық Республикасының тиісті министрліктері арасында тұрақты байланыс ұстауға ұмтылатын болады.
[bookmark: _GoBack]6.Осы Меморандум  қол қойылған күнінен бастап қолданылады.
7.Осы Меморандум халықаралық шарт болып табылмайды, халықаралық құқықпен реттелетін құқықтар мен міндеттемелерді туындатпайды және Тараптарға қаржылық міндеттемелер жүктемейді.
8.Осы Меморандумда Еуразиялық экономикалық одақтың құқығын құрайтын халықаралық шарттар мен актілерге, сондай-ақ Еуразиялық экономикалық одаққа мүше мемлекеттердің заңнамасына және Бангладеш Халық Республикасының заңнамасына сәйкес қолжетімділігі шектелген ақпаратпен алмасу бағамдалмайды.
9.Тараптар осы Меморандум шеңберінде алынған ақпаратты тек осы Меморандумды іске асыру мақсатында ғана пайдаланатын болады және осы ақпаратты ұсынған Тараптың жазбаша келісімінсіз осы ақпаратты үшінші тарапқа ашпайтын болады. Осы ереже осы Меморандум қолданысын тоқтатқаннан кейін де қолданылатын болады. Еуразиялық экономикалық комиссия Бангладеш Тарапынан алынған ақпаратты соңғысының жазбаша келісімінсіз Еуразиялық экономикалық одаққа мүше мемлекеттерге ұсынады. 
10.Тараптардың кез келгені  екінші Тарапқа тиісті жазбаша хабарлама жіберу арқылы осы Меморандумның қолданылуын тоқтатуға құқылы. Осы Меморандумның қолданылуы екінші Тарап осындай хабарламаны алған күннен бастап тоқтатылады. Осы Меморандумның қолданылуының тоқтатылуы оны қолдану кезеңінде басталған іс-шаралар мен жобаларды аяқтауға әсер етпейді.

20____ жылғы «____» _____________ _______________қаласында  әрқайсысы орыс, бенгал және ағылшын тілдерінде екі данада қол қойылды. Әркелкі түсінілген жағдайда ағылшын тіліндегі мәтін пайдаланылады.

